એ લોકોના ત્રણ માઈલ પૂરા ન થયા અને એમ કરતાં વધુ બે કલાક વીતી ગયા. પાલખી બહાર ઘોર અંધારું થતું જાય છે. કશું દેખાતું નથી તોય લાગે છે કે રસ્તાની બંને બાજુ વચ્ચે વચ્ચે નાનામોટા પહાડો આવતા જાય છે. ઝરણાંનો દદડાટ સંભળાય છે. આજે દેવી પખવાડિયાની સાતમ છે. એથી મેદાનોમાં અને વનમાં ઘોર અંધારું છવાયેલું છે. થોડી વારે દૂર અંધારામાં એક-બે જગ્યાએ અજવાળું દેખાવા લાગ્યું. એક નાનકડી નદીના છીછરા પ્રવાહને પાર કરી અમે લોકો માનસૂર પહોંચ્યા.